Lietuvos Respublikos diplomatinių atstovybių

ir konsulinių įstaigų ekonominių funkcijų

vykdymo taisyklių

1 priedas

**Lietuvos Respublikos ambasados Armėnijos Respublikoje**

**AKTUALIOS EKONOMINĖS INFORMACIJOS SUVESTINĖ**

2022 m. rugpjūčio mėn.

|  |  |  |  |
| --- | --- | --- | --- |
| DATA | PATEIKIAMOS INFORMACIJOS APIBENDRINIMAS | INFORMACIJOS ŠALTINIS | PASTABOS |
| **Lietuvos eksportuotojams aktuali informacija** | | | |
| 2022-08-05 | Nacionalinio statistikos komiteto (NSC) duomenimis, Armėnijos užsienio prekyba 2022 m. pirmąjį pusmetį, palyginus su tuo pačiu laikotarpiu 2021 m., išaugo 44 proc. iki 5,15 mlrd. USD.  AM prekyba su NVS šalimis siekė daugiau nei 1,8 mlrd. USD, t.y. 47,5% daugiau nei pernai tuo pačiu laikotarpiu. Didžiausios užsienio prekybos partnerės buvo Rusija, Baltarusija ir Ukraina.  AM prekyba su ES šalimis siekė apie 980,8 mln. USD, t.y. išaugo 37,6 proc. Didžiausių prekybos partnerių penketukas buvo Vokietija, Bulgarija, Italija, Nyderlandai, Belgija. Prekyba su JAV išaugo 76,8 proc. iki 157,5 mln. USD.  Armėnijos eksportas išaugo 36,3 proc. iki 1,88 mlrd. USD. Importas iš viso sudarė 3,27 mlrd. USD, o tai – 48,7 proc. padidėjimas, palyginus su 2021 m. sausio-birželio mėn. (importas iš ES šalių išaugo 39,1 proc. iki 6,22 mln. USD). | <http://arka.am/en/news/economy/armenia_s_foreign_trade_soars_by_44_in_first_half_of_2022_to_5_1_billion/> |  |
| **Investicijoms pritraukti į Lietuvą aktuali informacija** | | | |
|  |  |  |  |
| **Lietuvos verslo plėtrai aktuali informacija** | | | |
|  |  |  |  |
| **Lietuvos turizmo sektoriui aktuali informacija** | | | |
| 2022-08-08 | Armėnijos nacionalinis statistikos komitetas (NSC) pranešė, kad užsienio turistų, apsilankiusių Armėnijoje, skaičius pirmąjį 2022 m. pusmetį, palyginus su tuo pačiu laikotarpiu 2021 m., išaugo 2,4 karto iki 588 731.  Daugiau nei pusė jų – 301 659 – buvo vyrai. Daugiausia turistų buvo 36–63 metų amžiaus (303 438), mažiausiai – 16–17 metų amžiaus (4 703). Daugiausiai turistų atvyksta iš Rusijos (kone pusė), Sakartvelo, Irano. | <http://arka.am/en/news/tourism/armenia_sees_a_surge_in_the_number_of_foreign_tourists_in_first_half_/> |  |
| **Bendradarbiavimui MTEPI1 srityse aktuali informacija** | | | |
|  |  |  |  |
| **Lietuvos ekonominiam saugumui aktuali informacija** | | | |
|  |  |  |  |
| **Bendra ekonominė informacija** | | | |
| 2022-08-02 | Armėnijos centrinio banko duomenimis, grynosios privačių pinigų pervedimų į Armėniją įplaukos 2022 m. pirmąjį pusmetį sudarė daugiau nei 978,9 mln. USD, t.y. 2,56 karto daugiau nei 2021 m.; vyrauja pinigų pervedimai iš Rusijos. | <http://arka.am/en/news/economy/net_inflow_of_private_money_transfers_to_armenia_in_first_half_of_2022_close_to_one_billion_usd/> |  |
| 2022-08-03 | Remiantis Nacionalinio statistikos komiteto (NSC) paskelbtais skaičiais, maisto ir nealkoholinių gėrimų kainos Armėnijoje 2022 m. liepą, palyginus su 2021 m. liepos mėn., išaugo 13,5 proc. Labiausiai brango lęšiai, makaronai, grikiai, sūriai, duona ir jautiena; daržovės ir kiaušiniai šiek tiek atpigo. | <http://arka.am/en/news/business/prices_of_food_and_non_alcoholic_beverages_rose_by_13_5_in_armenia/> |  |
| 2022-08-03 | Nacionalinis statistikos komitetas (NSC) pranešė, kad 12 mėn. infliacija Armėnijoje 2022 m. liepos pabaigoje buvo 9,3% didesnė nei prieš metus. Kainos 2022 m. liepos mėn. sumažėjo 1,4%, palyginus su birželio mėn., bet gerokai pakilo, palyginus su praėjusiais metais.  Armėnijos vyriausybės BVP augimo prognozė šiems metams yra 7%, o infliacija – 4% (±1,5%). Armėnijos BVP pirmąjį 2022 m. pusmetį augo 11,8%. | <http://arka.am/en/news/economy/armenia_s_12_month_inflation_in_july_2022_was_9_3_percent/> |  |
| 2022-08-03 | Keturios pagrindinės Armėnijos verslo asociacijos paragino vyriausybę imtis skubių priemonių, kad būtų sustabdytas nacionalinės valiutos dramo stiprėjimas JAV dolerio ir euro atžvilgiu. | <http://arka.am/en/news/economy/armenian_business_associations_demand_that_government_take_urgent_measures_because_of_the_situation_/> |  |
| 2022-08-08 | Dvi dienas Diližane vykusioje N. Pashinyano vadovaujamoje Ekonominės politikos tarybos prie Ministro Pirmininko sesijoje buvo kalbama apie tvarią žemės ūkio ir maisto sistemos plėtrą, žemės ūkio konkurencingumo didinimą vykdant žemės reformas. | <http://arka.am/en/news/economy/two_day_session_of_economic_policy_council_inspires_optimism_that_we_are_on_the_right_track_pashinya/> |  |
| 2022-08-08 | Nacionalinio statistikos komiteto duomenimis, Armėnijos statybų sektorius per pirmuosius šešis 2022 m. mėnesius išaugo 12,7% (lyginant su laikotarpiu prieš metus) iki šiek tiek daugiau nei 149 mlrd. dramų (dabartinėmis kainomis).  Teigiama, kad vien 2022 m. birželį šalyje įvyko apie 37 mlrd. dramų vertės statybų, o tai yra 16,7 proc. daugiau nei praėjusių metų birželį. | <http://arka.am/en/news/economy/armenia_s_construction_sector_grows_by_12_7_in_6_months_of_2022_to_over_149_billion_drams/> |  |
| 2022-08-08 | Nacionalinis statistikos komitetas (NSC) pranešė, kad Armėnijos paslaugų sektorius per pirmuosius 6 2022 m. mėnesius išaugo 26,9 proc., palyginus su tais pačiais 2021 m. mėnesiais, iki daugiau nei 1,1 trilijono dramų (dabartinėmis kainomis). Didžiausias augimas stebimas šiose paslaugose: finansų ir draudimo, informacijos ir ryšių, administravimo. | <http://arka.am/en/news/economy/armenian_services_sector_grows_27_in_6_months_to_over_1_1_trillion_drams/> |  |
| 2022-08-08 | Pasak Armėnijos ekonomikos ministro V. Kerobyano, šalies ekonomikoje vyksta struktūriniai pokyčiai. „Mūsų ekonomika per pirmuosius šešis šių metų mėnesius augo sparčiai, daugiausiai prisidėjo perdirbimo pramonė, prekyba, paslaugos ir importas“, – sakė jis. Pasak jo, tai įrodo, kad ekonomikos augimą lemia ne tik geopolitinės priežastys (ypač dešimčių tūkstančių Rusijos piliečių atvykimas į Armėniją po Rusijos karo prieš Ukrainą pradžios), bet ir struktūriniai pokyčiai.  Anksčiau šį mėnesį ministras teigė, kad yra įsitikinęs, jog augimas yra ilgalaikis. | <http://arka.am/en/news/economy/minister_armenian_economy_undergoing_structural_changes_/>  <http://arka.am/en/news/economy/armenian_economy_minister_downplays_fears_about_short_term_growth_/> |  |
| 2022-08-09 | Nacionalinio statistikos komiteto (NCS) duomenimis, Armėnijos perdirbimo pramonės produkcija pirmąjį 2022 m. pusmetį sudarė apie 719 mlrd. dramų, t.y. 15,1 proc. daugiau, palyginus su tuo pačiu praėjusių metų laikotarpiu. | <http://arka.am/en/news/economy/armenia_s_processing_industry_ups_15_1_in_first_half_of_2022_to_over_718_billion_drams_/> |  |
| 2022-08-19 | Jerevano valdžia nori išplėsti priemonių krepšelį, siekiant suvaržyti Armėnijos sostinės gatvės prekybą, kuri ir toliau klesti nepaisant oficialaus draudimo.  Pagal galiojančias taisykles, žmonės, sugauti prekiaujantys daiktais gatvėje, gali būti nubausti nuo 70 000 iki 100 000 dramų (170–245 USD). Tačiau daugumos gatvės prekeivių, tarp jų ir daržovių bei vaisių pardavėjų, neatbaido tokios baudos, kurių dažnai net nesumoka. | <https://www.azatutyun.am/a/31995398.html> |  |
| 2022-08-19 | Žurnalas „Global Finance Magazine“ paskelbė 2022 m. geriausio pasaulyje vartotojų skaitmeninio banko apdovanojimų laimėtojus, paskelbdamas „Ameriabank“ nugalėtoju inovatyviausio skaitmeninio banko Vidurio ir Rytų Europos regione kategorijoje. | <http://arka.am/en/news/business/ameriabank_receives_the_most_innovative_digital_bank_regional_award_2022_by_global_finance_magazine_/> |  |
| 2022-08-22 | Nacionalinis statistikos komitetas praneša, kad Armėnijos BVP 2022 m. antrąjį ketvirtį išaugo 13 proc., palyginus su tuo pačiu 2021 m. laikotarpiu. | <http://arka.am/en/news/economy/armenia_s_gdp_grows_by_13_in_second_quarter_of_2022/> |  |
| 2022-08-24 | Armėnijoje nuo 2022 m. rugsėjo 1 d. didės pensijos ir pašalpos. Rugpjūčio 24 d. ministrų kabineto posėdyje darbo ir socialinių reikalų ministras N. Mkrtchyan pristatė projektą, kuriame nurodė, kad darbo pensijos bus nustatytos iki 21 000 dramų vietoj 18 000 dramų, karinė pensija - 20 000 dramų vietoj 18 000 dramų, o minimali pensija - 30 500 dramų vietoj 28 600 dramų. Taip pat didės karinio invalidumo pensijos. Išmokos taip pat padidės nuo 28 600 iki 30 500 dramų. N. Pashinyan sakė, kad užfiksuoti gana geri ekonominiai skaičiai ir pridūrė, kad valstybės pajamos, gautos iš mokesčių, buvo perpildytos daugiau nei 70 mlrd. dramų. Analitikai kritikuoja, jog tai tik dar labiau stiprins infliaciją. | <https://www.armenpress.am/eng/news/1090936/> |  |
| 2022-08-24 | Rugpjūčio 24 d. Vyriausybė patvirtino programą „Infrastruktūros investicijoms“, kuri siūlo investuotojams paramą kuriant reikiamą infrastruktūrą. Vyriausybė suteiks 20 proc. infrastruktūros, reikalingos investuotojams, kurie investuoja 500 mln. dramų. Jei investicijos bus didesnės nei ši suma, Vyriausybė suteiks 10 proc. reikalingos infrastruktūros. | <https://www.armenpress.am/eng/news/1090941/> |  |
| 2022-08-24 | Vyriausybė padidino Armėnijos kasybos milžino akcijų paketą: rugpjūčio 24 d. paaiškėjo, kad AM vyriausybei perleista dar didžiausios AM kasybos įmonės „Zangezur Copper-Molibdenum Combine (ZCMC)“ akcijų. N. Pashinyan atskleidė, kad bendrovė „AMP Holding“ šių metų kovą slapta „padovanojo“ savo 6,8 proc. akcijų, ir sakė, kad AMP tuo metu paprašė vyriausybės neskelbti perdavimo „dėl komercinių tikslų“. Vyriausybės spaudos tarnyba atsisakė komentuoti neįprastą žingsnį. „Svarbiausia, kad nuo kovo 24 d. AM vyriausybei priklauso 21,875 procentų [ZCMC] akcijų, o tai yra labai svarbus pokytis“, – sakė Pashinyan per savaitinį ministrų kabineto posėdį Jerevane (jo vyriausybė jau įsigijo 15 proc. ZCMC akcijų per panašų dovanojimą, paskelbtą praėjusį rudenį. Rusijos metalų grupė „GeoProMining“ 2021 m. spalio 1 d. pareiškė įsigijusi 60 proc. AM kasybos milžino akcijų ir „suteikusi“ ketvirtadalį šio akcijų paketo vyriausybei. | <https://www.azatutyun.am/a/32003004.html>  <http://arka.am/en/news/economy/another_6_875_of_shares_of_zangezur_combine_handed_over_to_government_of_armenia_/> |  |
| 2022-08-25 | Armėnijos ekonominė veikla per pirmuosius septynis 2022 m. mėnesius, palyginus su 2021 m. tuo pačiu laikotarpiu, išaugo 13,1 proc., pranešė Nacionalinis statistikos komitetas (NSC). | <http://arka.am/en/news/economy/armenia_s_economic_activity_up_13_1_percent_in_seven_months_of_2022/> |  |
| 2022-08-25 | Armėnijos vartotojų kainų indeksas (VKI) per pirmuosius septynis 2022 m. mėnesius, palyginus su tuo pačiu 2021 m. laikotarpiu, padidėjo 8,3 proc., pranešė Nacionalinis statistikos komitetas (NSC). | <http://arka.am/en/news/economy/armenian_consumer_price_index_ups_8_3_in_7_months_/> |  |
| **Kita ekonominiam bendradarbiavimui aktuali informacija** | | | |
|  |  |  |  |

Parengė: LR ambasados Armėnijoje trečioji sekretorė Vismantė Dailidėnaitė; +374 10297682, +370 70 653736, vismante.dailidenaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_

1 MTEPI – moksliniai tyrimai, eksperimentinė plėtra ir inovacijos